મૂઢમતિ જેને કદી જગત સાથે કોઈ સંબંધ નથી રહેતો એક જ ઢબની જિંદગી જીવતાં આ પ્રાણીઓને નીચલી શ્રેણીમાં ગણવામાં આવે છે. એનાથી ઊંચું સ્તર અહંકાર - યશ, લાલચ પ્રધાન ભૌતિકવાદી દૃષ્ટિકોણવાળા મનુષ્યોનું હોય છે. ચર્ચાના વિષય બનવાની આકાંક્ષાવાળા આ સમૂહની બહુમતી સામાન્ય જનસમુદાયમાં ચારે તરફ જોઈ શકાય છે. લોભ અને અહંકારની પૂર્તિની આ વ્યગ્રતાને તૃષ્ણા કહેવાય છે અને વધતા-ઓછા પ્રમાણમાં સેંકડો લોકોમાં જોઈ શકાય છે. આથી ૫ણ ઉચ્ચકક્ષાને ‘અધ્યાત્મ પ્રધાન’ કહેવામાં આવે છે. ઉત્કૃષ્ટ આદર્શવાદિતાથી ભરેલી સદ્‌ભાવ-સં૫ન્ન આકાક્ષાંઓ જ આત્મિક પ્રગતિનું માધ્યમ બને છે. મહત્ત્વાકાંક્ષાઓનો આ વળાંક જ જીવનનો કાયાકલ્પ કરી દે છે. ગુણ, કર્મ અને સ્વભાવમાં ઉત્કૃષ્ટતાનો સમાવેશ તથા લોકમંગલની ઈચ્છાથી જીવવામાં આવેલું જીવન મનુષ્યને માટે ઈષ્ટ છે, એને માટે જ એનો જન્મ થયો છે. કોણ, કયારે, કેટલાં પોતાની આકાંક્ષાઓના સ્તરને વળાંક આપી શકે છે? એની ૫ર જ મનુષ્યની વાસ્તવિક પ્રગતિ નિર્ભર છે.